  Майя Бывальцева «Культура» йӧскалык ӵектос улсын 2021-тӥ арын Удмуртиын 34 книга синпелетъёсты оцифровать карозы. Со сярысь элькун тӧролэн но кивалтэтлэн пресс-службазы ивортӥз. Нырысетӥ кварталэ куинь ужкагазъёсты оцифровать каризы ни, витез реставрациын. Оглом йӧскалык ӵектос улсын 205 книга синпелетъёсты оцифровать карыны но Удмуртиысь йӧскалык электрон библиотекае пыртыны чакламын. Книга синпелетъёс пӧлы XIXдаурлэн кыкетӥ ӝыныяз – ХХ даурлэн кутсконаз Удмурт Элькунэ пырем интывылъёсын, озьы ик мукет улосвылъёсысь книга поттӥсь йӧскалык центръёсын, совето аръёсы – 1917-1939, 1941-1945 аръёсы, удмурт но ӟуч кылъёсын поттэм книгаос но газет-журналъёс пыро Лукырес книгаосты оцифровать каремлэсь азьвыл яке со бӧрсьы реставрация кулэ, нош со секыт но кема кыстӥськись уж. 2019-тӥ но 2020-тӥ аръёсы 34 книга синпелетъёсты оцифровать каризы, соослэн скан-копиоссы Удмуртиысь йӧскалык электрон библиотекае пыртэмын. Соос пӧлын – Павел Лупповлэн 1899-тӥ арын Санкт-Петербургын печатлам «Христианство у вотяков со времени первых исторических известий о них до XIX века» книгаез, удмурт кылъя учебникъёс, Быдӟым Атыкай ож аръёсы элькунысь издательствоосын поттэм книгаос. Тодэ вайытом, Удмуртиын 195 изданиос «Арлэн книгаез» ним понна вожвылъясько.   Тегъёс: Лулчеберет Ижкар Удмуртия синпелет книгаос  